**KOMUNIKATË PËR MEDIA**

**08.07.2016, Shkup**

**INICIATIVA E SHOQËRISË CIVILE PËR ZBATIM TË REFORMAVE URGJENTE DEMOKRATIKE**

Një grup i organizatave qytetare dhe ekspertëve përpiluan *Propozim për reforma urgjente demokratike* të cilat kanë për qëllim t’i kthejnë standardet dhe vlerat demokratike në Maqedoni, duke e kthyer në këtë mënyrë edhe besimin e qytetarëve në institucionet kyçe shtetërore.

Qëllimi kryesor i këtij dokumenti është që të propozojë masa për zbatim të reformave urgjente të cilat do të krijojnë kushte për zgjedhje të lira, të drejta dhe kredibile. Duke e patur parasysh nivelin e robërimit të shtetit nga ana e partive në pushtet, konsiderojmë që mënyra më e mirë që i përshtatet qëllimit është që masat e propozuara t’i zbatojë qeveria eksperte, e cila plotësisht do t’i përmbahet parimit „Së pari reforma, e pastaj zgjedhje“.

Dokumentin që po e prezantojmë sot është një tekst konçiz i cili e paraqet zërin e aleancës së shoqërisë civile për drejtimin në të cilin duhet të lëvizin ndryshimet kyçe demokratike.

Konsiderojmë që ky dokument do të pranohet në tërësi. Pranimi i një pjese të dokumentit, dhe refuzimi i një pjese tjerër, nuk do të çojë në efektin e dëshiruar.

Është e nevojshme që të sigurohet përfshirje substanciale të shoqërisë civile në vlerësimin e gjendjes së institucioneve, por edhe në monitorimin dhe evaluimin e zbatimit të këtyre reformave. Përfshirje duhet të ekzistojë në të gjitha nivelet e qeverisë, përfshirë edhe organet e pavarura, mbikëqyrëse dhe rregullatore.

Kjo iniciativë nuk është pjesë e një projekti zyrtar dhe nuk është e përkrahur financiarisht nga asnjë fond i huaj ose vendor. Kjo është shprehje e një vizioni të qartë të një pjese të organizatave qytetare, shoqërisë akademike dhe ekspertëve.

Me publikimin e këtij dokumenti u bëjmë thirrje qytetarëve, organizatave qytetare dhe lëvizjeve, si dhe partive politike që ta përkrahin iniciativën dhe të japin kontributin e tyre në drejtim të përmirësimit të këtij dokument.

########

Asociacioni qytetar MOST – press@most.org.mk

Instituti për demokraci Societas Civilis (IDSCS) - contact@idscs.org.mk

Instituti për politika evropiane (EPI) - contact@epi.оrg.mk

Instituti për studime të komunikimit (ISK) - info@iks.edu.mk

Qendra maqedonase për arsimim evropian (QMAE) - mcet@mcet.org.mk

Fondacioni shoqëri e hapur – Maqedoni (FSHHM)– fosm@fosm.mk

Komiteti maqedonas i Helsinkit për të drejtat e njeriut në Maqedoni (KMH) - helkom@mhc.org.mk

Qendra për analiza ekonomike (QAE) - info@cea.org.mk

CIVIL- Qendra për liri – civil@civil.org.mk

Branimir Jovanoviq - branimir.jovanovic@unito.it

Dragan Gocevski - dragangocevski@gmail.com

**PËRMBLEDHJE TË MASAVE MË TË RËNDËSISHME TË PLANIT PËR REFORMA URGJENTE DEMOKRATIKE**

*Financat publike dhe ekonomia:* kthimin e disiplinës fiskale dhe vendosje të transparencës fiskale.

*Gjyqësori:* të sigurohet transparencë adekuate dhe paanshmëri në punën e institucioneve nga sistemi gjyqësor, masa për të garantuar punën e PPS-së.

*Lufta kundër korrupsionit:* përgjegjësi nga udhëheqësit e institucioneve të cilët kanë lejuar përhapjen e korrupsionit në nivel të lartë; përforcim të integritetit të institucioneve; reformë e mënyrës së financimit të partive politike.

*Zgjedhjet dhe sistemi zgjedhor:* reformim të Komisisonit shtetëror zgjedhor, pastrim të listës zgjedhore dhe ndarje të shtetit nga partitë politike.

*Media:* pavarësi të trupit rregullator dhe mediave nga ndikimi politik, autonomi dhe pavarësi institucionale të Shërbimit të transmetimit publik; ndalim të gjuhës së urrejtjes dhe diskriminimit në media; rritje të nivelit të sigurisë të gazetarëve.

*Administrata publike:* Të mos lejohet keqpërdorim i administratës në kohën e zgjedhjeve; transparencë të rritur/publikim të të gjitha vendimeve qeveritare 24 orë pas seancave; qasje të plotë deri te informacionet me karakter publik; barazi dhe siguri ligjore për procedurat administrative; shqiptimi i gjobave të bazohet në proporcionalitet.

*Kontrolli mbi policinë dhe agjencitë për siguri dhe (kundër)zbulim:* të sigurohet kontroll i jashtëm civil kredibil dhe efektiv mbi policinë dhe shërbimet sekrete si dhe përkhraje të grupit ekspert të punës në Këshillin e Evropës dhe MPB-së për përcaktim të modelit.

*Kuvendi:* përforcim të mekanizmave për kontrollë parlamentare, transparencë dhe përfshirje të opinionit, tejkalim të dobësive në procedurën e miratimit të ligjeve dhe efektiviteti i diskutimeve parlamentare.

*Shoqëria civile:* Zvogëlim të prageve ligjore për të gjitha llojet e pjesëmarrjes direkte civile; vendosjen e një mekanizmi efektiv konsultativ për hartim të politikave dhe vendimmarrjes; sigurim të një kornize ligjore për të drejtën për të protestuar në përputhje me standardet ndërkombëtare.

*Mbrojtja sociale, mirëqenia dhe qëndrueshmëria:* Përcaktim të mangësive kritike të sistemit të mbrojtjes sociale dhe futjen e mbikëqyrjes në procedurat e ndarjes së ndihmës financiare sociale; qasje ndërsektoriale në përpilimin e akteve strategjike dhe planeve të veprimit për ballafaqim me varfërinë, pabarazinë dhe mospërfshirjes.

*Arsimi dhe politikat rinore*: vendosjen e qasjes së integruar për kontrollë të cilësisë së arsimit, tërheqje të Ligjeve për akademi të mësimdhënësve dhethemelimin e universitetit Damjan Gruev, përmirësim të organizimit të nxënësve dhe të studentëve, ndalim të planeve të reja të Strategjisë për të rinjë dhe ndalim të përhapjes të institucioneve të arsimit të lartë.

*Mjedisi jetësor:* ndryshime sistematike për tu mundësuar përdorim adekuat i eko-taksave të mbledhura, me qëllim që të mbrohet mjedisi jetësor dhe implementimi i ligjit të Bashkimit Evropian.